open-index/open-wikipedia-markdown huggingface dataset:
Πρωθυπουργός του Κοσσυφοπεδίου

Ο **Πρωθυπουργός της Δημοκρατίας του Κοσσυφοπεδίου** (, σερβικά: /) είναι ο επικεφαλής της Κυβέρνησης του Κοσσυφοπεδίου .

Ο Πρωθυπουργός και η Κυβέρνηση του Κοσσυφοπεδίου, την οποία διευθύνει, είναι υπεύθυνοι για τις ενέργειές τους στη Συνέλευση του Κοσσυφοπεδίου, της οποίας όλοι πρέπει να είναι μέλη. Σημερινός Πρωθυπουργός από τις 22 Μαρτίου 2021 είναι ο Άλμπιν Κούρτι.

## Κάτοχοι

### [[Σοσιαλιστική Αυτόνομη Επαρχία του Κοσσυφοπεδίου]]

; Κόμματα

KPK / SKK 

### Δημοκρατία του Κοσόβου (Αναγνωρίστηκε μόνο από την [[Αλβανία]] )

; Κόμματα 

### Κοσσυφοπέδιο υπό τη Διοίκηση του ΟΗΕ
; Κόμματα

### Δημοκρατία του Κοσσυφοπεδίου  (2008- σήμερα)

## Εξωτερικοί σύνδεσμοι
* Επίσημος ιστότοπος του Πρωθυπουργού του Κοσσυφοπεδίου

## Παραπομπές


Κατηγορία:Πολιτική του Κοσσυφοπεδίου
*
Ανδρέας Ζιμπουλάκης

Ο **Ανδρέας Ζιμπουλάκης** ήταν Βρετανός διπλωμάτης, ο οποίος έζησε στην περίοδο της αγγλοκρατίας. Ήταν Βρετανός Προξενικός Πράκτορας στην Κύπρο και ήταν υπεύθυνος για την επιθεώρηση των πολεμικών πλοίων της Βρετανικής Μεσογείου.

## Παραπομπές


Κατηγορία:Βρετανοί διπλωμάτες
Πέτρος Κέστορας

Ο **Πέτρος Κέστορας** (γεννήθηκε στις 21 Οκτωβρίου 1957 στην Κάτω Ζώδεια της περιοχής Μόρφου) είναι Κύπριος διπλωμάτης και πρώην Έκτακτος και Πληρεξούσιος Πρέσβης της Κυπριακής Δημοκρατίας στην Ρωσική Ομοσπονδία.

Σπούδασε στο Πανεπιστήμιο της Πάντοβα όπου αποφοίτησε με πτυχίο Πολιτικών Επιστημών στη διεθνή πολιτική. Ο Κέστορας εργάστηκε σε διάφορες θέσεις στοΥπουργείο Εξωτερικών της Κύπρου μέχρι το 2002 όταν διορίστηκε πρέσβης της Κύπρου στην Λαϊκή Δημοκρατία της Κίνας. Κατείχε τη θέση μέχρι τον Ιούλιο του 2007, όταν επέστρεψε στην Κύπρο για να γίνει επικεφαλής του τμήματος Ευρωπαϊκής Ένωσης του Υπουργείου Εξωτερικών. Τον Σεπτέμβριο του 2008 ανέλαβε τη θέση του Πρέσβη της Κύπρου στη Ρωσία.

Ο Κέστορας μιλάει αγγλικά, ελληνικά, ιταλικά και γαλλικά.

## Παραπομπές

Κατηγορία:Κύπριοι διπλωμάτες
Ανδρέας Μιχαηλίδης

Το όνομα **Ανδρέας Μιχαηλίδης** μπορεί να αναφέρεται σε:

* Ανδρέας Μιχαηλίδης (Έλληνας βουλευτής), Έλληνας βουλευτής και πολιτικός.
* Ανδρέας Μιχαηλίδης (Κύπριος πολιτικός), πρόεδρος Κυπριακού Οργανισμού Αθλητισμού, ποδοσφαιριστής, προπονητής ποδοσφαίρου και πολιτικός.
* Ανδρέας Μιχαηλίδης (ηθοποιός), Έλληνας ηθοποιός.
Αλάβανδος

Στην ελληνική μυθολογία ο **Αλάβανδος** (αρχ. ελλ. *Ἀλάβανδος*) ήταν ήρωας της Καρίας, γιος του Ευίππου και της Καλλιρρόης, της κόρης του Μαιάνδρου. Σύμφωνα με κάποιες παραδόσεις, πατέρας του ήταν ο Καρ.  
Σύμφωνα με μία εκδοχή, ο Αλάβανδος, και όχι ο Καρ, ίδρυσε την πόλη Αλάβανδα στην Καρία. Μετά τον θάνατό του λατρευόταν ως θεός από τους κατοίκους της πόλεως αυτής.
Ο Κικέρων γράφει ότι ο Αθηναίος μουσικός Στρατόνικoς, είχε πει: *«Ας είναι ο Αλάβανδος εχθρός μου! Αλλά ας είναι ο Ηρακλής δικός σας.»* Η αιτία ήταν ότι είχε βαρεθεί τους ύμνους που ανέπεμπαν οι Κάρες στον μυθικό ήρωά τους, ενώ παραμελούσαν πιο ελληνικές λατρείες (όπως του Ηρακλέους, τον οποίον οι Κάρες περιφρονούσαν).
Το πρωταρχικό όνομα του Αλαβάνδου είναι άγνωστο. Σύμφωνα με τον θρύλο, μετά τη νίκη του σε κάποιο είδος ιπποδρομίας, όταν πήρε κάποιο βραβείο, ο λαός τον απεκάλεσε «Αλάβανδο», από τις καρικές λέξεις για το άλογο (*ala*) και τη νίκη (*banda*). Σε συμφωνία με αυτό, το όνομά του δινόταν κάποιες φορές «εξελληνισμένο» ως ***Ιππόνικος***.
## Παραπομπές

## Πηγές
* Marcus Tullius Cicero: *Nature of the Gods from the Treatises of M.T. Cicero*, μετάφρ. Charles Duke Yonge (1812-1891), έκδ. Bohn του 1878. Online version at the Topos Text Project.
* Κικέρωνος *De Natura Deorum*, O. Plasberg, Teubner, Λειψία 1917. Το πρωτότυπο κείμενο στην Perseus Digital Library.
* Στέφανος ο Βυζάντιος: *Stephani Byzantii Ethnicorum quae supersunt*, επιμ. August Meineike (1790-1870), έκδ. 1849.

Αλαβανδος
Κολυμβητήριο Ιωαννίνων

Το **Κολυμβητήριο Ιωαννίνων** είναι κλειστό κολυμβητήριο το οποίο βρίσκεται στις εγκαταστάσεις του Ε.Α.Ν.Κ. Ιωαννίνων.

## Τεχνικά χαρακτηριστικά
Διαθέτει μια μεγάλη πισίνα 50 μ. και μια μικρή πισίνα εκμάθησης. Έχει χωρητικότητα 700 ατόμων. Το 2019, το κολυμβητήριο με χρηματοδότηση από το ΕΣΠΑ αναβαθμίστηκε ενεργειακά. Μέσα στο 2019, στο κολυμβητήριο εγκαταστάθηκαν ηλεκτρονικοί βατήρες, αναγκαίοι για αγώνες υψηλού επιπέδου.

## Διοργανώσεις
Στα τέλη του 2019 φιλοξένησε το Ευρωπαϊκό πρωτάθλημα Τεχνικής κολύμβησης Ανδρών – Γυναικών*.* 

## Σύλλογοι και χρήση
Χρήση των εγκαταστάσεων γίνεται από 7 αθλητικούς συλλόγους, 1 σύλλογο ΑΜΕΑ και μεμονωμένους κολυμβητές.

## Ιδιοκτησία
Το κολυμβητήριο ανήκει στην Γ.Γ. Αθλητισμού. Η διαχείριση γίνεται από το ΠΕΑΚΙ, που είναι Ν.Π.Δ.Δ.

## Παραπομπές


## Εξωτερικοί σύνδεσμοι
* https://web.archive.org/web/20190715201903/https://www.peaki.gr/index.php ,επίσημος ιστότοπος (αρχειακό)
* https://www.facebook.com/panipirotiko/ , επίσημη σελίδα στο Facebook

Κατηγορία:Αθλητικές εγκαταστάσεις στα Ιωάννινα
Ιωαννινα
Αλαλκομενέας

Στην ελληνική μυθολογία ο **Αλαλκομενέας** (αρχ. ελλ. *Ἀλαλκομενεύς*, δηλαδή «φρουρός»), αναφερόμενος και ως **Αλαλκομένης**, ήταν Βοιωτός «αυτόχθων», που πιστεύεται ότι έδωσε το όνομά του στη βοιωτική πόλη Αλαλκομενές. Κατά την παράδοση, ο Αλαλκομενέας είχε αναθρέψει και διδάξει την ίδια τη θεά Αθηνά (από όπου και το επίθετό της «Αλαλκομενηίς Αθηνά»), η οποία κατά την ίδια παράδοση είχε γεννηθεί στις Αλαλκομενές, και υπήρξε ο πρώτος που εισήγαγε τη λατρεία της. Σύμφωνα με τον Πλούταρχο, ο Αλαλκομενέας συμβούλευσε τον Δία να περάσει ως πομπή σε άμαξα, συνοδευόμενος από ένα γυναικείο ομοίωμα από ξύλο βελανιδιάς ντυμένο με νυφικό και με γαμήλια τραγούδια, προκειμένου να εκθέσει και μετά να κατευνάσει την οργή της Ήρας.

Ο Αλαλκομενέας είχε σύζυγο την Αθηναΐδα και έναν γιο, τον Γλαύκωπο, ονόματα που αμφότερα αναφέρονται στη θεά Αθηνά.

Σε κάποιες αναφορές ο Αλαλκομενέας μνημονεύεται ως ο πρώτος άνθρωπος που εμφανίσθηκε δίπλα στη λίμνη Κωπαΐδα, προτού ακόμα υπάρξει η Σελήνη. Ξεπήδησε μέσα από τη γη και έτσι ήταν ένας από τους ανθρώπους της λεγόμενης «Χρυσής εποχής», υπηκόους του Κρόνου. Νεότερη ερμηνεία (από τον Ρόμπερτ Γκρέιβς) θεωρεί τον Αλαλκομενέα ως φανταστικό χαρακτήρα, αρσενική μορφή της Αλαλκομενηίδος, επιθέτου της θεάς Αθηνάς στην *Ιλιάδα* ως προστάτιδας της Βοιωτίας. Αυτός ο χαρακτήρας προστέθηκε για να υπηρετήσει το πατριαρχικό δόγμα ότι καμιά γυναίκα, ούτε καν θεότητα, δεν μπορεί να είναι σοφή χωρίς ανδρική καθοδήγηση και διδασκαλία. Επίσης, ότι η θεά της Σελήνης και η ίδια η Σελήνη ήταν ύστερες δημιουργίες του Δία.
## Παραπομπές

## Πηγές
* Παυσανίου *Description of Greece*, αγγλ. μετάφρ. W.H.S. Jones, Litt.D., και H.A. Ormerod, M.A., σε 4 τόμους, Harvard University Press, Cambridge, MA 1918 -
online στην Perseus Digital Library
* Παυσανίου *Graeciae Descriptio*, 3 τόμοι, Teubner, Λειψία 1903 ελληνικό κείμενο στην Perseus Digital Library.
* Στέφανος ο Βυζάντιος: *Stephani Byzantii Ethnicorum quae supersunt*, επιμ. August Meineike (1790-1870), έκδ. 1849.

Κατηγορία:Πρόσωπα της ελληνικής μυθολογίας
Κατηγορία:Μυθολογία της αρχαίας Βοιωτίας
Φράγκου Αιτωλοακαρνανίας

Η **Φράγκου** είναι ορεινό χωριό στην Περιφερειακή Ενότητα Αιτωλοακαρνανίας σε υψόμετρο 610 μέτρα. Βρίσκεται στα βόρεια όρια με την περιφερειακή Ενότητα Άρτας σε απόσταση 54 χλμ. ΒΑ. της Αμφιλοχίας (μέσω Εμπεσού) και 42 χλμ. Α.-ΝΑ. από την Άρτα. Επίσημα αναφέρεται για πρώτη φορά το 1971 να ανήκει στην τότε κοινότητα Πατιοπούλου. Σύμφωνα με το σχέδιο Καλλικράτης, μαζί με τον Θύαμο, τα Διακόπια, το Πατιόπουλο και τα Πετσάλια αποτελούν την Τοπική Κοινότητα Πατιοπούλου που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 13 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Πανελλήνιο Πρωτάθλημα Ενόργανης Γυμναστικής 2002

Το **Πανελλήνιο Πρωτάθλημα Ενόργανης Γυμναστικής 2002** ήταν η 32η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στο Εθνικό Κλειστό Γυμναστήριο «Δημήτριος Τόφαλος», στην Πάτρα από το Σάββατο 23 έως και την Κυριακή 24 Μαρτίου του 2002.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Γ.Σ. Καλλιθέα.
## Κάτοχοι μεταλλίων
2000 | 2001 | 2002 | 2003 | 2004

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Ο Μάρας για πρώτη φορά πρωταθλητής Ελλάδας» στο Internet Archive
*«Χρυσό στο Πανελλήνιο Πρωτάθλημα ενόργανης γυμναστικής από τη Μιλλούση» στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2002
Κατηγορία:Αθλητισμός στην Πάτρα
Φτελιά Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Φτελιά (αποσαφήνιση)]]*

Η **Φτελιά**, είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 360 μέτρα.

## Γεωγραφία - ιστορία
Η Φτελιά βρίσκεται προς τα βόρεια όρια με την Περιφερειακή Ενότητα Ευρυτανίας και την Περιφερειακή Ενότητα Άρτας, σε απόσταση 43  χλμ. ΒΑ. της Αμφιλοχίας και 52,5 χλμ. ΝΑ. από την Άρτα. Είναι κτισμένη ανατολικά του Ίναχου ποταμού και βόρεια του Εμπεσού, στον δρόμο προς το μοναστήρι του Αγίου Θωμά. Το 1981 αναφέρεται να ανήκει στην τότε κοινότητα Εμπεσού. Σύμφωνα με το σχέδιο Καλλικράτης, μαζί με τον Εμπεσό, τον Σκατζόκαμπο, το Γραμματσούλι και τη Συκέα αποτελούν την Τοπική Κοινότητα Εμπεσού που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 8 κατοίκους.

## Δείτε επίσης
Πτελέα Αιτωλοακαρνανίας στη δημοτική ενότητα Αμφιλοχίας, δυτικά του χωριού Σταθάς.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Empire of the Clouds

Το "**Empire of the Clouds**" είναι ένα τραγούδι του βρετανικού heavy metal συγκροτήματος Iron Maiden, το οποίο συμπεριλήφθηκε στον δέκατο-έκτο δίσκο τους, The Book of Souls, του 2015. Το τραγούδι κυκλοφόρησε και ως single, το δεύτερο και το τελευταίο από τον παραπάνω δίσκο. Πρόκειται για το μεγαλύτερο χρονικά κομμάτι του συγκροτήματος μέχρι και σήμερα, το οποίο μαζί με το Virus, δεν έχει παιχτεί ποτέ ζωντανά. Επίσης, δέχτηκε θετική κριτική, με το AllMusic, να το αποκαλεί "heavy metal σουίτα".  Το κομμάτι έχει τυπική θεματολογία για το συγκρότημα, εξιστορώντας την ιστορία ενός αεροπλάνου κατά τη διάρκεια του παρθενικού του ταξιδιού, στη Γαλλία, το 1930. 

## Παραπομπές
 

## Εξωτερικοί σύνδεσμοι
* Empire of the Clouds στο AZLyrics.com

Κατηγορία:Τραγούδια του 2015
Κατηγορία:Singles του 2016
Κατηγορία:Τραγούδια των Iron Maiden
Κατηγορία:Singles της Parlophone
Κάρολος Αλβέρτος Γ΄ του Χόενλοε-Βάλντενμπουργκ-Σίλλινγκσφυρστ

O **Κάρολος-Αλβέρτος Γ΄**, γερμ. Karl Albrecht III (28 Φεβρουαρίου 1776 - 15 Ιουνίου 1843) από τον Οίκο του Χόενλοε ήταν ο 4ος πρίγκιπας τού Χόενλοε-Βάλντενμπουργκ-Σίλλινγκσφυρστ (1798-1843).

## Βιογραφία
Ήταν ο πρωτότοκος γιος τού Καρόλου-Αλβέρτου Β΄ πρίγκιπα τού Χόενλοε-Βάλντενμπουργκ-Σίλλινγκσφυρστ και της 2ης συζύγου του Γιούντιτ Ρεβίτσκυ βαρόνη ντε Ρεβίσνυε.

## Οικογένεια
Νυμφεύτηκε πρώτα το 1797 την Αυγούστα πριγκίπισσα τού Ίζενμπουργκ & Μπύντινγκεν ιν Μπίρσταϊν, εγγονή τού Βόλφγκανγκ-Ερνστ Α΄ τού Ίζενμπουργκ-Μπίρσταϊν και είχε επιζόν τέκνο:
* Καρολίνα 100-1857.

Το 1803 απεβίωσε η Αυγούστα και ο Κάρολος-Αλβέρτος Γ΄ έκανε το 1813 δεύτερο γάμο με τη Λεοπολδίνη, κόρη τού Καρλ-Άλους πρίγκιπα τσου Φύρστενμπεργκ και είχε τέκνα:
* Φρειδερίκος-Κάρολος 1814-1884, 5ος πρίγκιπας τού Χόενλοε-Βάλντενμπουργκ-Σίλλινγκσφυρστ. Νυμφεύτηκε την  Τερέζα, κόρη τού θείου του Φραγκίσκου-Ιωσήφ 5ου πρίγκιπα τού Χόενλοε-Σίλινγκσφυρστ. Γιος του ήταν ο:
** Χλόντβιχ-Καρλ-Γιόζεφ-Μαρία 6ος πρίγκιπας τού Χόενλοε-Βάλντενμπουργκ-Σίλλινγκσφυρστ. Είχε τέκνα:
*** Νικόλαος-Μόριτς-Άλοΰς-Ουμβέρτος-Μαρία, 7ος πρίγκιπας τού Χόενλοε-Βάλντενμπουργκ-Σίλλινγκσφυρστ.
*** Φρειδερίκος-Φραγκίσκος, στρατιωτικός.
* Αικατερίνη 1817-1893, παντρεύτηκε πρώτα τον Έρβιν κόμη φον Ίνγκελχαϊμ και μετά τον Κάρολο πρίγκιπα τού Χόεντσολερν-Ζίγκμαρινγκεν.
* Κάρολος 1818-1875, νυμφεύτηκε την Τερέζα κόμισσα Μεραβίλια-Κριβέλλι.
* Έγκον 1819-1865, νυμφεύτηκε την Τερέζα κόμισσα Τουρν-Χόφερ ουνντ Βάλσασσινα.

Λίγα έτη μετά ο Κάρολος-Αλβέρτος Γ΄ και η Λεοπολδίνη διαζεύχθηκαν· ο πρίγκιπας αποσύρθηκε να ζήσει στις ιδιοκτησίες του στο Χόενλοε.

## Παραπομπές


## Πηγές
* Karl Albrecht III, Fürst zu Hohenlohe-Waldenburg in Schillingsfürst

Κατηγορία:Οίκος του Χοενλόε
Φρειδερίκος Φραγκίσκος φον Χόενλοε-Βάλντενμπουργκ-Σίλλινγκσφυρστ

Ο **Φρειδερίκος-Φραγκίσκος**, γερμ. Friedrich-Franz (15 Φεβρουαρίου 1879 - 24 Μαΐου 1958) από τον Οίκο του Χόενλοε ήταν στρατιωτικός ακόλουθος στην Αγία Πετρούπολη. Έπειτα έγινε αρχηγός της προπαγάνδας και διευθυντής της Γερμανικής κατασκοπίας στην Ελβετία. Υπηρέτησε με το σύνταγμά του στο Ρωσικό μέτωπο.

## Βιογραφία
Ήταν γιος τού Χλόντιβιχ-Καρλ τού Χόενλοε-Βάλντενμπουργκ-Σίλλινγκσφυρστ (γιου τού Φρειδερίκου-Καρόλου 5ου πρίγκιπα τού Χ.Β.Σ., γιού τού Καρόλου-Αλβέρτου Γ΄ 4ου πρίγκιπα τού Χ.Β.Σ.) και της Μαρίας-Φραγκίσκης Εστερχάζυ φον Γκαλάντα. Μεγαλύτερος αδελφός του ήταν ο Νικόλαος-Μόριτς-Άλους-Ουμβέρτος-Μαρία πρίγκιπας τού Χόενλοε-Βάλντενμπουργκ-Σίλλινγκσφυρστ.

## Οικογένεια
Νυμφεύτηκε πρώτα το 1914 τη Στεφανί-Ζουλιέν Ρίχτερ, μη ευγενή, που έγινε πριγκίπισσα με τον γάμο. Είχαν τέκνο:
* Φραντς-Γιόζεφ-Ρούντολφ-Χανς-Βέριαντ-Μαξ-Στέφαν-Άντον.

Το 1920 νυμφεύτηκε για δεύτερη φορά, με την Εμμανουέλα κόμισσα Μπατηάνυ φον Νέμετ-Ουγιβάρ της Ουγγαρίας· δεν απέκτησαν τέκνα. Μετακόμισαν στη Βραζιλία στο τέλος τού Β΄ Παγκοσμίου Πολέμου και έζησαν στην Κουρίτιμπα το υπόλοιπο της ζωής τους.

## Η πρώτη του σύζυγος
Η Στεφανί συνέχισε να χρησιμοποιεί τον τίτλο της μετά το διαζύγιο. Ήταν ύποπτη για κατασκοπεία υπέρ της Γερμανικής κυβέρνησης και εργάστηκε στην Ευρώπη και τη Βρετανία στα τέλη της δεκαετίας τού 1920 και αυτής τού 1930. Επικυρώθηκε το 2005 με την δημοσίευση των μυστικών αρχείων του ΜΙ5 και του FΒΙ. Το 1939 διέφυγε από τη Βρετανία, όταν η χώρα δήλωσε συμμετοχή στον Πόλεμο. Πέρασε το έτη του Πολέμου στις ΗΠΑ. Συνελήφθη το 1941, όταν οι ΗΠΑ εισήλθαν στον πόλεμο και φυλακίστηκε το διάστημα 1941-45 ως σύμμαχος των εχθρών.

## Παραπομπές


Κατηγορία:Οίκος του Χοενλόε
Σκατζόκαμπος Αιτωλοακαρνανίας

Ο **Σκατζόκαμπος** ή **Σκαντζόκαμπος** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 370 μέτρα, το οποίο βρίσκεται προς τα βόρεια όρια με την Περιφερειακή Ενότητα Ευρυτανίας και την Περιφερειακή Ενότητα Άρτας. Είναι κτισμένο δίπλα και δυτικά του Ίναχου ποταμού σε  απόσταση 41,5 χλμ. ΒΑ. της Αμφιλοχίας και 2,5 χλμ. ΒΔ. από την Εμπεσό. Το 1928 αναφέρεται να ανήκει στην τότε κοινότητα Εμπεσού και το 1981 να ενσωματόνεται σε αυτόν ο καταργούμενος οικισμός Παλιαριά. Σύμφωνα με το σχέδιο Καλλικράτης, μαζί με τον Εμπεσό, τη Συκέα, το Γραμματσούλι και τη Φτελιά αποτελούν την Τοπική Κοινότητα Εμπεσού που ανήκει στη Δημοτική Ενότητα Ινάχου του Δήμου Αμφιλοχίας και σύμφωνα με την απογραφή του 2011 έχει πληθυσμό 56 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Αλέξανδρος των Χόενλοε-Βάλντενμπουργκ-Σίλλινγκσφυρστ

Ο **Αλέξανδρος**, γερμ. *Alexander* (17 Αυγούστου 1794 – 17 Νοεμβρίου 1849) από τον Οίκο του Χόενλοε ήταν ιερέας και υποτιθέμενος θαυματοποιός.

## Βιογραφία

Γεννήθηκε στο Κούπφερτσελλ κοντά στο Βάλντενμπουργκ και ήταν ο τρίτος γιος τού Καρόλου-Αλβέρτου Β΄ πρίγκιπα τού Χόενλοε-Βάλντενμπουργκ-Σίλλινγκσφυρστ και της 2ης συζύγου του Γιούντιτ Ρεβίντσκυ βαρόνης τού Ρεβίσνυε.

Η πρώτη εκπαίδευσή του έγινε στην Εκκλησία και στον πρώην Ιησουίτη Ριτ. Το 1804 εισήλθε στη Σχολή Τερεζιάνουμ της Βιέννης και το 1808 στην Ακαδημία της Βέρνης. Το 1810 παρακολούθησε την Αρχιεπισκοπική  Θεολογική Σχολή της Βιέννης και έπειτα σπούδασε στο Τύρναου και το Έλλβανγκεν. Χειροτονήθηκε ιερέας το 1815 και το επόμενο έτος πήγε στη Ρώμη. Ενόσω ήταν εκεί εισήλθε στο σύλλογο των Πατέρων της Μυστικής Καρδιάς. Ακολούθως στο Μόναχο και το Μπάμμπεργκ κατηγορήθηκε για ιησουιτικές και σκοταδιστικές τάσεις, αλλά απέκτησε σημαντική φήμη ως ιεροκήρυκας.

Η πρώτη αποκαλούμενη θαυματουργική θεραπεία έγινε με έναν χωρικό, τον Μάρτιν Μίχελ, στη Ματίλντε πριγκίπισσα φον Σβάρτσενμπεργκ, που ήταν παράλυτη για μερικά έτη. Αμέσως ο Αλέξανδρος απέκτησε τέτοια φήμη ως θαυματουργού θεραπευτή, που τα πλήθη από πολλές χώρες συγκεντρώνονταν για να έχουν την ευεργετική επιρροή των υποτιθέμενων υπερφυσικών χαρισμάτων του. Όταν παρενέβησαν οι αρχές στις ενέργειές του, μετέβη στη Βιέννη το 1821 και μετά στην Ουγγαρία, όπου έγινε αρχιμανδρίτης στο Γκρόσβαλντεν και το 1844 τιτουλάριος επίσκοπος της Σαρδικής. Απεβίωσε στο Βέσλαου, κοντά στη Βιέννη.

Ο Αλέξανδρος ήταν συγγραφέας ενός αριθμού ασκητικών και αμφιλεγόμενων έργων, που συνέλεξε και εξέδωσε σε μία έκδοση ο Σ. Μπρύννερ το 1851. Ανιψιός του ήταν ο Γουσταύος Αδόλφος των Χόενλοε-Σίλλινγκσφυρστ, καρδινάλιος.

## Παραπομπές


## Πηγές
* Herbermann, Charles, ed. (1913): "Alexander Leopold Hohenlohe-Waldenburg-Schillingsfürst". Catholic Encyclopedia. New York: Robert Appleton Company.

Κατηγορία:Οίκος του Χοενλόε
Φραγκίσκος Ιωσήφ του Χοενλόε-Σίλλινγκσφυρστ

Ο **Φραγκίσκος Ιωσήφ** (γερμ. *Franz Joseph*, 26 Νοεμβρίου 1787 - 14 Ιανουαρίου 1841) του Οίκου του Χοενλόε ήταν ο 5ος πρίγκιπας του Χοενλόε-Σίλλινγκσφυρστ και ιδρυτής του κλάδου των δουκών του Ράτιμπορ και των πριγκίπων του Κόρβεϋ.

## Βιογραφία
Ο *Φραγκίσκος Ιωσήφ Κάρολος Κορράδος* ήταν το δέκατο παιδί και ο τέταρτος (δεύτερος επιζών) γιος του Καρόλου Αλβέρτου Β΄ του Χοενλόε-Βάλντενμπουργκ-Σίλλινγκσφυρστ και της Γιούντιτ Ρεβίτσκυ, Βαρόνης του Ρεβίσνυε (1751 - 1836).

Νυμφεύτηκε την Καρολίνα Φρειδερίκη *Κωνσταντία* του Χόενλοε-Λάνγκενμπουργκ, κόρη του 7ου εξαδέλφου του. Η αδελφή της συζύγου του, Ελισάβετ (1790 - 1830), ήταν σύζυγος του Βίκτωρα Αμεδαίου της Έσσης-Ρότενμπουργκ, ο οποίος απεβίωσε το 1834 άτεκνος. Ο Βίκτωρ Αμεδαίος κληροδότησε τον τίτλο του *[[Δούκας|δούκα]] του [[Ρατσίμπους|Ράτιμπορ (νυν Ρατσίμπους)]]* και του *πρίγκιπα του Κόρβεϋ* στο Βίκτωρα, γιο του Φραγκίσκου Ιωσήφ. Το Ράτιμπορ βρισκόταν στην Άνω Σιλεσία και το Κόρβεϋ δίπλα στην πρώην μονή του Κόρβεϋ στη Βεστφαλία. Το Ράτιμπορ είχε έκταση 34.000 εκταρίων και αποτελείτο κυρίως από δάση.

## Οικογένεια
Νυμφεύτηκε το 1815 την Κωνσταντία, κόρη του Καρόλου Λουδοβίκου του Χοενλόε-Λάνγκενμπουργκ, και είχε εννέα τέκνα:
* *Θηρεσία* Αμαλία Ιουδίθ (1816 - 1891), παντρεύτηκε τον εξάδελφό της, *Φρειδερίκο Κάρολο Α΄* Ιωσήφ του Χοενλόε-Βάλντενμπουργκ-Σίλλινγκσφυρστ (1814 - 1884).
* Βίκτωρ Α΄ (1818 - 1893), Δούκας του Ράτιμπορ.
* Χλωδοβίκος (1819 - 1901), 7ος Πρίγκιπας του Χοενλόε-Σίλλινγκσφυρστ. Έγινε καγκελλάριος της Γερμανίας και πρωθυπουργός της Πρωσίας.
* Φίλιππος Ερνέστος (1820 - 1845).
* *Αμαλία* Αδελαΐδα (1821 - 1902), παντρεύτηκε -ενάντια στη θέληση των γονέων της- το ζωγράφο Ρίχαρντ Λάουχερτ.
* Γουσταύος Αδόλφος (1823 - 1896), καρδινάλιος.
* Ιωσήφ (1824 - 1827).
* Κωνσταντίνος (1828 - 1896), σταυλάρχης (*Obersthofmeister*) και διοικητής Ιππικού της Αυστροουγγαρία.
* *Ελίζα* Αδελαΐδα Καρολίνα Κλοτίλδη Φερδινάνδη (1831 - 1920), παντρεύτηκε τον *Κάρολο* Αλέξιο  Ερρίκο Γουλιέλμο Αδόλφο Φρειδερίκο Φερδινάνδο Φραγκίσκο Όθωνα Εδουάρδο του Ζαλμ-Χόρστμαρ.

## Παραπομπές


## Πηγές
* Franz Joseph, 5.Fürst zu Hohenlohe-Schillingsfürst

Κατηγορία:Οίκος του Χοενλόε
Ελαιόφυτο Αμφιλοχίας Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Ελαιόφυτο (αποσαφήνιση)]]*

Το **Ελαιόφυτο** (πρώην *Χλιμπορίτας*) είναι ορεινό χωριό στην Περιφερειακή Ενότητα Αιτωλοακαρνανίας σε υψόμετρο 460 μέτρων. Σύμφωνα με την απογραφή του 2011, ο πληθυσμός του ανέρχεται στους 47 κατοίκους.

## Γεωγραφικά στοιχεία - αξιοθέατα
Το Ελαιόφυτο βρίσκεται στα βόρεια όρια με την Περιφερειακή Ενότητα Άρτας. Απέχει 48 χλμ. Β. από την Αμφιλοχία και 26 χλμ. ΝΑ. από την Άρτα. Σημαντικό αξιοθέατο είναι η μονή Δρυμοναρίου η οποία βρίσκεται στα βόρεια του χωριού και το δρόμο για τη Φλωριάδα (Λιάσκοβο). Από το 1986 έχει χαρακτηριστεί ως ιστορικό διατηρητέο μνημείο και *"το καθολικό είναι στενόμακρη βασιλική χτισμένη σε διαφορετικά χρονικά διαστήματα (με παλαιότερη χρονολογία 1639), με ξυλόγλυπτο τέμπλο, οροφή με ρομβόσχημο φάτνωμα, είναι δε κατάγραφη με τοιχογραφίες του 18ου αιώνα"*. Βορειοανατολικά του Ελαιόφυτου, στον παλιό οικισμό "Μέγας Στούρνος", υπάρχει ο ομώνυμος καταρράκτης ύψους 32 μέτρων.

## Ονομασία - διοικητικά στοιχεία
Η παλιά του ονομασία είναι Χλιμπορίτας και αναφέρεται το 1961 να ανήκει στην τότε κοινότητα Φλωριάδας. Το 1978 με το ΦΕΚ 18Α - 16/02/1978 μετονομάστηκε σε Ελαιόφυτον και οφείλει το όνομά του στις πολλές ελιές που καλλιεργούνται στην γύρω περιοχή. Σύμφωνα με το σχέδιο Καλλικράτης, μαζί με τη Φλωριάδα, τη Χρυσοπηγή, το Καθαροβούνι, την Καστριώτισσα, την Παλαιά Φλωριάδα, το Παλαιόκαστρο και τη Χρυσορράχη αποτελούν την Τοπική Κοινότητα Φλωριάδας που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 47 κατοίκων.

## Απογραφές πληθυσμού

## Εξωτερικοί σύνδεσμοι
* Μέγας Στούρνος - καταρράκτης στο https://www.youtube.com

## Δείτε επίσης
* Ελαιόφυτο Αγρινίου: στη δημοτική ενότητα Νεάπολης του δήμου Αγρινίου.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κλαούντια Τζερίνι

Η **Κλαούντια Τζερίνι** (ιταλικά: Claudia Gerini), (18 Δεκεμβρίου 1971), είναι Ιταλίδα ηθοποιός.
## Βιογραφία και Καριέρα
Η Τζερίνι γεννήθηκε στη Ρώμη και κέρδισε τον διαγωνισμό της Miss Teenager το 1985.

Πήρε το πρώτο της ρόλο στη ταινία, "La ballata di Eva" σε ηλικία 14 ετών.  Ακολούθως έπαιξε στο Ciao m ?, και στο Night Club, του Σέρτζιο Κορμπούτσι. Ο πρώτος πρωταγωνιστικός ρόλος της ήταν στο "Il padre e il figlio", σε σκηνοθεσία Πασκουάλε Ποζεσέρε. Αργότερα μετακόμισε στο Παρίσι για να μάθει γαλλικά και για αρκετούς μήνες, ταξίδευε συνέχως μεταξύ Ιταλίας και Γαλλίας χωρίς ωστόσο να εγκαταλείψει το  πανεπιστήμιο.

Σε ηλικία 22 ετών επέστρεψε στη Ιταλία και πήρε πρωταγωνιστικό ρόλο στο "Angelo e Beatrice", ένα θεατρικό έργο του Φρανσέσκο Απολόνι (συγγραφέα  και σκηνοθέτη) που παρουσιάστηκε στη σκηνή του Θεάτρου Κολοσσαίο στη Ρώμη.

Το 2014 ήταν υποψήφια για το Βραβείο Νταβίντ Ντι Ντονατέλο Β' Γυναικείου Ρόλου για την ερμηνεία της στη ταινία " Tutta colpa di Freud"*.

== Προσωπική ζωή ==
Η Κλαούντια Τζερίνι είναι μητέρα δύο παιδιών, το πρώτο της είναι από τον πρώην σύζυγό της [[Αλεσάντρο Εντζινόλι]], έναν οικονομικό διευθυντή, με τον οποίο παντρεύτηκε από το 2002 έως  το 2004, και το δεύτερο παίδι της είναι από τον τραγουδιστή [[Φεντερίκο Ζαμπαλιόνε]], με τον οποίο είχε σχέση από το 2005 έως το 2016.

== Ενδεικτική φιλμογραφία ==
**Roba da ricchi* (1987)
**Ciao ma** (1988)
*''Night Club'' (1989)
*''Madre padrona'' (1991)
*''Gioco perverso'' (1991)
*''[[Dark Tale]]'' (1992)
*''[[L'Atlantide]]'' (1992)
*''[[Father and Son]]'' (1994)
*''L'anno prossimo vado a letto alle dieci'' (1995)
*''Viaggi di nozze'' (1995)
*''I'm Crazy About Iris Blond'' (1996)
*''[[Escoriandoli]]'' (1996)
*''Fireworks'' (1997)
*''[[Lucignolo]]'' (1999)
*''La vespa e la regina'' (1999)
*''[[Deceit]]'' (1999)
*''[[Tutti gli uomini del deficiente]]'' (1999)
*''Amarsi può darsi'' (2001)
*''HS - hors service'' (2001)
*''[[Off Key]]'' (2001)
*''The Beach of the Greyhounds'', 2002)
*''[[Instructing the Heart]]'' (2003)
*''[[Under the Tuscan Sun]]'' (2003)
*''[[The Passion of the Christ]]'' (2004)
*''[[Don't Move]]'' (2004)
*''[[Guardians of the Clouds]]'' (2004)
*''[[Labyrinth]]'' (TV, 2005)
*''[[Our Land]]'' (2006)
*''[[Secret Journey]]'' (2006)
*''[[The Unknown Woman]]'' (2006)
*''Nero bifamiliare'' (2007)
*''Meno male che ci sei'' (2009)
*''[[Ex]]'' (2009)
*''[[Different from Whom?]]'' (2009)
*''Il mio domani'' (2011)
*''[[Reality]]'' (2012)
*''[[Tulpa]]'' (2012)
*''[[Garibaldi's Lovers]]'' (2012)
*''[[La leggenda di Kaspar Hauser]]'' (2012)
*''[[A Perfect Family]]'' (2012)
*''[[Amiche da morire]]'' (2013)
* ''[[Indovina chi viene a Natale?]]'' (2013) 
*''[[Tutta colpa di Freud]]'' (2014)
* ''[[John Wick: Chapter 2]]'' (2017)
* ''[[Ammore e malavita]]'' (2017)
* **' (2017)
* *[[The Poison Rose]]* (2019)
## Παραπομπές

## Εξωτερικοί σύνδεσμοι
* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες τηλεπαρουσιάστριες
Κατηγορία:Ιταλίδες ηθοποιοί θεάτρου
Ντίκλο

Το **Ντίκλο** ( ) είναι ένα χωριό στην ιστορική περιοχή Τουσέτι της Γεωργίας. Διοικητικά, υπάγεται στο Δήμο Αχμέτα στο μχάρε Καχέτι. Βρίσκεται μεταξύ του Καυκάσου και της οροσειράς Πιρικίτα του Τουσέτι. 

## Δημογραφικά στοιχεία
Το 2002, βάσει της απογραφής, στον οικισμό ζούσαν 16 άτομα, εκ των οποίων οι 5 ήταν άντρες και οι 11 γυναίκες. Φαίνεται πως θεωρούνταν λαϊκοί ήρωες που προστάτευαν τον οικισμό. Στην καρδιά του χωριού υπήρχε ένα ιερό, στο οποίο απαγορευόταν η πρόσβαση στις γυναίκες. Βάσει της απογραφής του 2014, ο οικισμός είναι πλέον ακατοίκητος.


αριστερά|μικρογραφία|Ερείπια του Παλαιού Ντίκλο

## Φρούριο του Ντίκλο
Σε απόσταση 2 χλμ. ανατολικά του χωριού, βρίσκονται τα ερείπια του Παλαιού Ντίκλο και του φρούριού του. Το φρούριο είναι αναγνωρισμένο ως Αμετακίνητο Μνημείο πολιτιστικής κληρονομιάς της Γεωργίας από το 2018. Το΄φρούριο χρονολογείται να έχει έναρξη κατασκευής τον 4ο αιώνα και έχει σημαντική θέση στην Ιστορία του Τουσέτι, εφόσον φύλασσε τα βόρεια σύνορα της χώρας κατά την μεσαιωνική περίοδο. 

Το φρούριο είναι χτισμένο σε ένα ψηλό και απόκρημνο βουνό με πευκοδάση. Στα κτίρια του συγκροτήματος περιλαμβάνονται οικήματα, καταφύγια, αποθήκες και οχυρωματικές δομές. Οι δομές είναι κατασκευασμένες ώστε να σχηματίζουν ένα συμπαγές, ολοκληρωμένο και αυτόνομο σύστημα άμυνας. Στη συνεκτικότητα αυτή συμβάλλουν οι πολύ στενοί διάδρομοι πλάτους ~1 μ. που θα περιόριζαν την κινητικότητα των εισβολέων.  

Στο φρούριο διακρίνονται 3 υψομετρικά επίπεδα. Το κατώτερο επίπεδο προοριζόταν για καλλιέργειες και αγροτικές δραστηριότητες. Στα άλλα δύο επίπεδα βρίσκονταν τα οικήματα, χτισμένα κοντά το ένα στο άλλο, και με τους εξωτερικούς τοίχους τους να σχηματίζουν ένα τείχος προστασίας. Στο κορυφαίο επίπεδο υπήρχε ένας ορθογώνιος διώροφος πύργος. 

Κατά τον 17ο αιώνα, υπήρχε μόνο μια στενή είσοδος για την οχυρωμένη πόλη. 

## Παραπομπές

Κατηγορία:Χωριά της Γεωργίας
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Άγιος Ισίδωρος Χαλκιδικής

Ο **Άγιος Ισίδωρος** είναι βραχονησίδα της Χαλκιδικής**** στον κόλπο της Βουρβουρούς, ανατολικά της νησίδας Διάπορος. Βρίσκεται απέναντι από τη Βουρβουρού και δίπλα στον Διάπορο όπου σχηματίζουν θαλάσσιο στενό με καταγάλανα νερά και έχει έκταση 0,100 τ.χλμ.

Πάνω στην νησίδα υπάρχουν ερείπια βυζαντινού ναΐδριου, πιθανότατα του Αγίου Ισιδώρου. Το ναΐδριο σώζεται στα 2 περίπου μέτρα ύψος και σε διαστάσεις 5,95 Χ 4,35, φαίνεται ότι δεν είχε παράθυρα μόνο μία κόχη στην αγία τράπεζα όπου έμπαινε φως,  και πιθανότατα κτίστηκε από κάποιον ερημίτη που έζησε εκεί. 

## Παραπομπές


Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες
Κατηγορία:Δήμος Σιθωνίας
Αγγλικανική Εκκλησία (Βουκουρέστι)

Η **Αγγλικανική Εκκλησία της Αναστάσεως** είναι ένας ναός στο κέντρο του Βουκουρεστίου της Ρουμανίας, κοντά στο πάρκο Γκρατίνα Ικοάνι, στη γωνία των οδών Ξενοπόλ και Άρθουρ Βερόνα. Η εκκλησία, που είναι χτισμένη με κόκκινο τούβλο, λειτουργεί στην αγγλική γλώσσα κάθε Κυριακή μεταξύ 10 και 11 π.μ. Στις εγκαταστάσεις της περιλαμβάνεται μια μικρή αγγλική βιβλιοθήκη και ένα κατηχητικό σχολείο.

## Ιστορία
Η ιδιοκτησία πάνω από την οποία χτίστηκε η εκκλησία δόθηκε από τον Δήμο του Βουκουρεστίου στο Βρετανικό Στέμμα το Δεκέμβριο του 1900. Η ανέγερση του κτιρίου ολοκληρώθηκε το 1914, αλλά οι εσωτερικοί χώροι (με την τοποθέτηση των επίπλων που προέρχονταν από την Αγγλία) τελείωσαν μετά τον Α΄ Παγκόσμιο Πόλεμο. Η πρώτη λειτουργία πραγματοποιήθηκε το 1920, όπως μνημονεύεται στις 5 Νοεμβρίου 1922 από τον Μητροπολίτη του Γιβραλτάρ.

Κατά τη διάρκεια του Β΄ Παγκοσμίου Πολέμου, η εκκλησία έκλεισε, και πέρασε στον έλεγχο ενός διαχειριστή, ο οποίος πληρωνόταν από την Ελβετική Πρεσβεία. Λειτούργησε μόνο την Ημέρα των Χριστουγέννων του 1944, με τη βοήθεια του Βρετανικού Βασιλικού Ναυτικού και του αμερικανικού στρατιωτικού προσωπικού. Όταν οι κομμουνιστές κατέλαβαν την εξουσία στη Ρουμανία, δεν υπήρξε κανένας μόνιμος εφημέριος, ενώ οι λειτουργίες πραγματοποιούνταν σε μηνιαία βάση από επισκέπτες ιερείς. Το 1966 η εκκλησία απέκτησε και πάλι έναν μόνιμο ιερέα. Ο σημερινός ιερέας είναι ο Μαρτίν Ζακ.

## Παραπομπές


## Εξωτερικοί σύνδεσμοι
* "Anglican Church of the Resurrection" website
* A Resurrection Near You (church's blog)

Αγγλικανικη Εκκλησια
Βουκουρ
Κατηγορία:Εκκλησίες στη Ρουμανία
Δημάνος Χαλκιδικής

Ο **Δημάνος** αναφέρεται χωριό, Βυζαντινός οικισμός, της Χαλκιδικής εγκαταλελειμμένο σήμερα.

Αναφέρεται πρώτη φορά το 1318 όταν αναφέρεται η οδός που συνέδεε το χωριό με το χωριό Ψαλίδα. Το χωριό γειτόνευε με τον Σιγγιτικό κόλπο, νότια με τους Φούρνους , και νοτιοδυτικά με το Νεακίτο. Η ακριβής θέση του οικισμού σήμερα είναι άγνωστη ενώ τελευταία φορά αναφέρεται το 1338, σήμερα σώζονται τα τοπωνυμία Δημανιώτικα και Παλιοκκλησιά όπου πρέπει να ταυτίζονται με τον οικισμό. 

Οι κάτοικοι του χωριού αναφέρεται ότι είχαν πολλά αμπέλια και τουλάχιστον έναν υδρόμυλο. Άγνωστο πότε καταστράφηκε και εγκαταλείφθηκε, πιθανότατα την περίοδο της τουρκοκρατίας όπου οι κάτοικοί του συνοικίστηκαν στον Άγιος Νικόλαος Σιθωνίας Χαλκιδικής.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Βυζαντινοί οικισμοί
Welcome to the Family (τραγούδι)

To "**Welcome to the Family**" είναι ένα τραγούδι του αμερικανικού heavy metal συγκροτήματος Avenged Sevenfold, το οποίο συμπεριλήφθηκε στον πέμπτο τους δίσκο, ονόματι *[[Nightmare (άλμπουμ)|Nightmare]]* (2010). Το 2010, το κομμάτι κυκλοφόρησε και ως single, το δεύτερο από αυτόν τον δίσκο. Επίσης, ήταν το δεύτερο single, το οποίο κυκλοφορεί το σχήμα, χωρίς τον The Rev, ο οποίος είχε αρχίσει να το γράφει και με τον M. Shadows, τελικά να το ολοκληρώνει. 

Το single σημείωσε εισπρακτική επιτυχία, φτάνοντας στο νούμερο 8 των βρετανικών *Rock Chart* και των αμερικανικών *Rock Songs* του *[[Billboard]]*. Επίσης, έφτασε και στο νούμερο 2 του *Mainstream Rock Tracks* και στο νούμερο 15 του *Alternative Songs*, του *Billboard*. Επιπλέον, το κομμάτι έγινε διαθέσιμο και στο δημοφιλές βιντεοπαιχνίδι, *Rock Band*.

## Παραπομπές


## Εξωτερικοί σύνδεσμοι
* Welcome to the Family στο AZLyrics.com

Κατηγορία:Τραγούδια του 2010
Κατηγορία:Singles του 2010
Κατηγορία:Τραγούδια των Avenged Sevenfold
Κατηγορία:Singles της Warner Bros. Records
Βίκτωρ Β΄ του Ράτιμπορ

Ο **Βίκτωρ Β΄** (γερμ. *Victor II.*, 6 Σεπτεμβρίου 1847 - 9 Αυγούστου 1923) από τον Οίκο του Χόενλοε ήταν δούκας του Ράτιμπορ στην Άνω Σιλεσία, πρίγκιπας του Κόρβεϋ και πρίγκηπας του Χόενλοε-Σίλλινγκφυρστ (1893 - 1923). Από το 1919 και μετά ήταν τιτουλάριος δούκας & πρίγκιπας.

## Βιογραφία
Ο *Βίκτωρ Αμεδαίος* ήταν ο πρωτότοκος γιος του Βίκτωρα Α΄ του Ράτιμπορ και της Αμαλίας, κόρης του Καρλ Έγκον Β΄ του Φύρστενμπεργκ.

Σπούδασε νομικά στη Βόννη και στο Γκέτινγκεν και ήταν μέλος του Σώματος της Πρωσίας (1867) και της Σαξονίας (1890). Στο Σώμα της Σαξονίας ήταν και οι αδελφοί του Μαξ, Καρλ Έγκον, Φραγκίσκος (ως συνταγματάρχης ακόλουθος) και Έγκον (ως λόρδος καγκελάριος).

Έπειτα από το διδακτορικό του στη Νομική, εισήλθε στο σύνταγμα Σωματοφυλάκων Ουσσάρων του Πότσδαμ, με το οποίο συμμετείχε στον Γαλλο-Πρωσικό Πόλεμο.

Το διάστημα 1873-76 εργάστηκε στη Γερμανική Πρεσβεία της Βιέννης. Το 1893 ανέλαβε τις ιδιοκτησίες Κήφερστενττελ και Τσέμμποβιτς της Άνω Σιλεσίας. Από το 1897 ως το 1921 έγινε καγκελάριος της επαρχίας της Σιλεσίας και καγκελάριος του επαρχιακού κοινοβουλίου της Άνω Σιλεσίας. Ως μέλος του Ελεύθερου Συντηρητικού κόμματος εξελέγη το 1885-1888 στο Πρωσικό Κοινοβούλιο. Από το 1893 έγινε μέλος της Πρωσικής Άνω Βουλής των Λόρδων. Από το 1896 ως το 1904 έγινε καγκελάριος του Νέου Κόμματος Συνασπισμού. Το 1913 έγινε τιμητικά πολίτης του Μπρέσλαου.

## Οικογένεια
Νυμφεύτηκε το 1877 τη Μαρί, κόρη του Άουγκουστ, Κόμη του Μπρόυννερ-Ένκεβοϊρτ, και είχε τέκνα:
* Βίκτωρ Γ΄ (1879 - 1945), Δούκας τού Ράτιμπορ. Νυμφεύτηκε την Ελισάβετ των Έττινγκεν-Έττινγκεν & Έττινγκεν-Σπήλμπεργκ.
* Ιωάννης (1882 - 1948), νυμφεύτηκε τη Μαρία του Βίνντις-Γκράετς.
* Αγαθή (1888 - 1960), παντρεύτηκε τον Φρειδερίκο Γουλιέλμο της Πρωσίας.
* Μαργαρίτα (1894 - 1973).

## Παραπομπές


## Πηγές
* Genealogics - Leo van de Pas - Prince Viktor zu Hohenlohe-Schillingsfürst, 2.Duke von Ratibor und 2.Fürst von Corvey
* thePeerage.com - Viktor Amadeus zu Hohenlohe-Schillingsfürst, 2nd Fürst von Corvey
* Genealogisches Handbuch des Adels, Fürstliche Häuser, Reference: 1956

Κατηγορία:Οίκος του Χοενλόε
Εκκλησία Κβελατσμίντα του Γκουρτζαάνι

Η **Εκκλησία Κβελατσμίντα του Γκουρτζαάνι** της Κοίμησης της Θεοτόκου ( , κυριολεκτικά μεταφράζεται: «Εκκλησία των Αγίων Πάντων του Γκουρτζαάνι») είναι μια Γεωργιανή Ορθόδοξη εκκλησία που χτίστηκε τον 8ο ή τον 9ο αιώνα, κατά τη διάρκεια της «μεταβατικής περιόδου» της μεσαιωνικής Γεωργιανής αρχιτεκτονικής. Βρίσκεται στην πόλη Γκουρτζαάνι στο μχάρε Καχέτι, στα ανατολικά της Γεωργίας. 
αριστερά|μικρογραφία|251x251εσ|Σχεδιάγραμμα της εκκλησίας. Πάνω: Ισόγειο, Κάτω: Α' όροφος

## Περιγραφή
Η εκκλησία του Γκουρτζαάνι είναι το μοναδικό σωζόμενο παράδειγμα εκκλησιαστικού σχεδίου με δύο θόλους στην επικράτεια της Γεωργίας. Πρόκειται για μία τρίκλιτη βασιλική με ορθογώνιο σχήμα, μήκους 24,5 μ. και πλάτους 10 μ. Το μέσο ύψος της εκκλησίας είναι 10,5 μ. και φτάνει το μέγιστο ύψος των 13,5 μέτρων στις κορυφές των θόλων. Ο δυτικός θόλος είναι λίγο ψηλότερος από τον ανατολικό. Είναι ως επί το πλείστον χτισμένη με καλντερίμι, οι γωνιές και οι διακοσμήσεις είναι φτιαγμένες με τετράγωνες ελαφρόπετρες και οι καμάρες, οι θόλοι και οι κολόνες κατασκευάστηκαν από τούβλα. Η εκκλησία είναι ένα σύνθετο σχέδιο, και ορισμένα τμήματά της είναι οργανωμένα ως διώροφες κατασκευές. Τα 3 κλίτη χωρίζονται με δύο ζεύγη κολόνων. Το κεντρικό κλίτος, που είναι το υψηλότερο και έχει διπλάσιο πλάτος από τα πλευρικά, καταλήγει σε πεταλοειδή αψίδα (3/4 κύκλου). Στο ισόγειο η αψίδα αυτή πλαισιώνεται από ορθογώνιους μικρούς θαλάμους διαφόρων μεγεθών. Η είσοδος για την εκκλησία βρίσκεται στο νότιο τοίχο. 

Στον πάνω όροφο της εκκλησίας υπάρχουν δύο διάδρομοι, που είναι υπερκείμενοι στα πλευρικά κλίτη, και έκαστο καταλήγει σε πεταλοειδή αψίδα. Ασυνήθιστο χαρακτηριστικό είναι τα διπλά τόξα της οροφής. Οι θόλοι είναι σφαιρικοί με οκταεδρικά τύμπανα.

## Ιστορία
μικρογραφία|251εσ|Η εκκλησία των Αγίων Πάντων του Γκουρτζαάνι |εναλλ.=
Τον 17ο αιώνα, οι εισβολές των Περσών και των Νταγκεστάνι είχαν ως αποτέλεσμα την εγκατάλειψη των εκκλησιαστικών υπηρεσιών, που δεν συνεχίστηκαν μέχρι το 1822. Στη συνέχεια, το 1845 ο ιερέας του Γκουρτζαάνι μετακόμισε στο Μοναστήρι της Χίρσα και η Εκκλησία Κβελατσμίντα εγκαταλείφθηκε και πάλι. Το 1938 οι Γεωργιανές αρχές καθάρισαν την περιοχή της εκκλησίας και την αποκατέστησαν ως ιστορικό μνημείο. Το 2010 πραγματοποιήθηκαν περαιτέρω εργασίες συντήρησης.  

## Αναφορές

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Χλόντβιχ του Χόενλοε-Σίλινγκσφιρστ

Ο **Χλόντβιχ**, εξελληνισμένα Χλωδοβίκος (γερμ.: *Chlodwig zu Hohenlohe-Schillingsfürst*, 31 Μαρτίου 1819 - 6 Ιουλίου 1901) από τον Οίκο του Χοενλόε ήταν πρίγκιπας του Χοενλόε-Σίλινγκσφιρστ, του Ράτιμπορ και του Κόρβεϊ (1845-1901). Έγινε πρωθυπουργός της Βαυαρίας (1866-1870), της Πρωσίας (1894-1900) και καγκελάριος της Γερμανίας (1894-1900).

## Βιογραφία
Ήταν ο δευτερότοκος γιος του Φραγκίσκου Ιωσήφ, πρίγκιπα του Χοενλόε-Σίλλινγκσφυρστ και της Κωνσταντίας, κόρης του Καρόλου Λουδοβίκου, πρίγκιπα του Χοενλόε-Λάνγκενμπουργκ.

Ο πατέρας του ήταν καθολικός και η μητέρα του λουθηρανή. Σύμφωνα με τη σύμβαση που συνηθιζόταν την εποχή αυτή, οι γιοί έπαιρναν το θρήσκευμα του πατέρα και οι κόρες της μητέρας.

## Οικογένεια
Νυμφεύτηκε το 1847 τη Μαρία, κόρη του Λουδοβίκου Αδόλφου Φρειδερίκου, πρίγκιπα του Ζάιν-Βίτγκενσταϊν-Ζάιν. Η Μαρία ήταν κληρονόμος τεράστιων εκτάσεων στην Αυτοκρατορική Ρωσία, καθώς ο πάππος της Λουδοβίκος Αδόλφος Πέτρος, πρίγκιπας Ζάιν-Βίτγκενσταϊν-Μπέρλενμπουργκ-Λούντβιγκσμπουργκ ήταν στρατάρχης στη Ρωσία. Ο Κλόντβιχ είχε τέκνα:
* Ελισάβετ Κωνσταντία Λεονίλλα Στεφανία 1847-1915
* Στεφανία Μαρία Αντωνία 1851-1882, παντρεύτηκε τον Αρθούρο, κόμη του Σένμπορν-Βίζεντχαϊντ
* Φίλιππος Ερνέστος 1853-1915, 8ος πρίγκιπας του Χοενλόε-Σίλλινγκσφυρστ
* Μαυρίκιος 1862-1940, νυμφεύτηκε τη Ρόζα, λαντγραβίνα του Ζαλμ-Ράιφερσαϊντ-Κράουτχαϊμ & Ντικ
* Αλέξανδρος 1862-1924, νυμφεύτηκε την Εμμανουέλα Γκαγιόν ντέι Πρίντσιπι ντι Τρικάζε Μολιτέρνο

## Παραπομπές


## Πηγές
* Chisholm, Hugh, ed. (1911). "Hohenlohe". Encyclopædia Britannica. 13 (11th ed.). Cambridge University Press. pp. 573–575.
*  New York Times. 7 July 1901 "Prince Hohenlohe Dead. Ex-Chancellor of Germany Expires in Switzerland. Was Eighty-two Years Old. Kaiser Likely to Postpone Trip to Norway in Order to Attend the Funeral"

Κατηγορία:Οίκος του Χοενλόε
Κατηγορία:Καγκελάριοι της Γερμανίας
Φίλιππος Ερνέστος του Χοενλόε-Σίλλινγκσφυρστ

Ο **Φίλιππος Ερνέστος** (γερμ. *Philipp Ernst*, 5 Ιουνίου 1853 - 26 Δεκεμβρίου 1915) του Οίκου του Χοενλόε ήταν ο 8ος πρίγκιπας του Χοενλόε-Σίλλινγκσφυρστ (1901-1915).

## Βιογραφία
Ήταν ο πρωτότοκος γιος του Χλωδοβίκου του Χοενλόε-Σίλλινγκσφυρστ, πρωθυπουγού της Βαυαρίας, της Πρωσίας και της Γερμανίας, και της Μαρίας του Ζάυν-Βίττγκενσταϊν-Ζάυν.

Απεβίωσε το 1915 σε ηλικία 62 ετών στο Μπαντ Ράιχενχαλ, χωρίς νόμιμα άρρενα τέκνα, έτσι τον διαδέχθηκε ο αδελφός του Μόριτς (Μαυρίκιος) ως πρίγκιπας του Χοενλόε-Σίλλινγκσφυρστ.

## Οικογένεια
Νυμφεύτηκε πρώτα το 1882 την πριγκίπισσα Χαρίκλεια Υψηλάντη (1863 - 1912), κόρη του Γρηγορίου Γ. Υψηλάντη, πρέσβη της Ελλάδας στην Αυστροουγγαρία, και της Ελένης Σίνα, και είχε τέκνα:
* Στεφανία (1882), αποβίωσε αυθημερόν.
* Μαρία (1886 - 1897).

Έπειτα από το θάνατο της Χαρίκλειας το 1912, ο Φίλιππος Ερνέστος έκανε δεύτερο γάμο το 1913 με την Ερριέττα Γκίντρα (1884-1952). Ο γάμος ήταν μοργανατικός και στη σύζυγό του δόθηκε το 1914 ο τίτλος της "Κυρίας του Χέλμπεργκ" (*Frau von Hellberg*). Είχε τέκνα:
* Αλέξανδρος φον Χέλμπεργκ (1914 - 1944), νυμφεύτηκε τη Χέλγκα Λυτ.

## Πηγές
* Axel von Schwering (1915). The Berlin court under William II. His heir, Prince Philip Ernest, was married to a lovely Greek, the Princess Ypsilanti, but she died without issue, ...
* Complete Genealogy of the House of Hohenlohe (retrieved 16 June 2014).
* Transatlantic, Marconi (January 24, 1914). "Prince Weds An Actress. Hohenlohe, Kin To The Kaiser, Wants His Bride Ennobled". New York Times. Retrieved 2010-07-13. Prince Philip von Hohenlohe-Schillingsfurst, a kinsman of the Kaiser, has married an actress, the 28-year-old daughter of a Vienna tradesman. ...
* Chlodwig, Prince of Hohenlohe-Schillingsfürst (1907). Memoirs.

Κατηγορία:Οίκος του Χοενλόε
Γουσταύος Αδόλφος του Χοενλόε-Σίλλινγκσφυρστ

Ο **Γουσταύος Αδόλφος** (γερμ. *Gustav Adolf*, 1823 - 1896) από τον Οίκο του Χοενλόε ήταν -κατ' ισχυρισμόν του- απόγονος του Έμπερχαρντ, δούκα της Φραγκονίας. Έγινε καρδινάλιος της Καθολικής Εκκλησίας.

## Βιογραφία
Γεννήθηκε στο Ρότενμπουργκ αν ντερ Φούλντα στο εκλεκτοράτο της Έσσης και ήταν ο 4ος γιος του Φραγκίσκου Ιωσήφ, πρίγκιπα του Χοενλόε-Σίλλινγκσφυρστ και της Κωνσταντίας, κόρης του Καρόλου Λουδοβίκου, πρίγκιπα του Χοενλόε-Λάνγκενμπουργκ.

Ο πατέρας του ήταν καθολικός, ενώ η μητέρα του Λουθηρανή. Κατά τη συνήθεια της εποχής, οι γιοί λάμβαναν το θρήσκευμα του πατέρα και οι κόρες αυτό της μητέρας. Χειροτονήθηκε το 1849 και το 1857 έγινε τιτουλάριος επίσκοπος της Έδεσσας στη Μεσοποταμία και υπεύθυνος για τις ελεημοσύνες του Πάπα Πίου Θ΄. Διορίστηκε καρδινάλιος το 1866 κατ' όνομα στον ναό της Σάντα Μαρία ιν Τρασποντίνα.

Ο αδελφός του Κλόντβιχ έγινε πρωθυπουργός της Βαυαρίας, της Πρωσίας και της Γερμανίας.

## Παραπομπές


## Πηγές
*  Gilman, D. C.; Peck, H. T.; Colby, F. M., eds. (1905). "article name needed". New International Encyclopedia (1st ed.). New York: Dodd, Mead.

Κατηγορία:Οίκος του Χοενλόε
Κατηγορία:Γερμανοί καρδινάλιοι
Ελαιοχώρι Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Ελαιοχώρι (αποσαφήνιση)]]*

Το **Ελαιοχώρι**, επίσημα *Ελαιοχώριον***,** είναι ημιορεινό χωριό στην Περιφερειακή Ενότητα Αιτωλοακαρνανίας.

## Γενικά στοιχεία
Το Ελαιοχώρι βρίσκεται στα βόρεια όρια με την Περιφερειακή Ενότητα Άρτας και δίπλα στον Αμβρακικό κόλπο σε υψόμετρο 420 μέτρα. Απέχει 25 χλμ. Β. από την Αμφιλοχία και 40 χλμ. ΝΑ. από την Άρτα. Στα δυτικά περνάει η Ιονία Οδός και στο ύψος του χωριού υπάρχει η Γέφυρα Ελαιοχωρίου. Σημαντική θεωρείται η εκκλησία του Αγίου Γεωργίου που είναι κτίσμα του 18ου αιώνα. Η παλιά του ονομασία είναι *Τσακνοχώρι* και έτσι αναφέρεται, μετά την απελευθέρωση, το 1912 στο ΦΕΚ 261Α - 31/08/1912 όταν προσαρτήθηκε στην τότε κοινότητα Βαλμάδας. Το 1968 με το ΦΕΚ 311Α - 31/12/1968 μετονομάστηκε σε Ελαιοχώρι. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Μενίδι, το Θεριακήσιο, τη Λαγκάδα, τη Συκούλα και το Κατσούλι αποτελούν την Κοινότητα Μενιδίου που υπάγεται στη Δημοτική Ενότητα Μενιδίου του Δήμου Αμφιλοχίας ενώ σύμφωνα με την απογραφή του 2011 έχει πληθυσμό 25 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Η Λίζα και όλοι οι άλλοι

**Η Λίζα και όλοι οι άλλοι** είναι ο τίτλος ελληνικής κωμωδίας παραγωγής 2003 σε σκηνοθεσία Νίκου Περάκη και σενάριο Κατερίνας Μπέη. 

Στην ταινία πρωταγωνιστεί η Κατερίνα Μουτσάτσου υποδυόμενη τη Λίζα, μία νεαρή κοπέλα που εργάζεται σε γυναικείο περιοδικό και είναι απογοητευμένη με τη σχέση της με το ανδρικό φύλο.  Το υπόλοιπο πρωταγωνιστικό καστ αποτελείται από τους Ντορέττα Παπαδημητρίου, Αλέξανδρο Παρθένη, Γιώργο Καραμίχο, Κάτια Νικολαΐδου, Γιώργο Χρανιώτη, Ελισάβετ Κωνσταντινίδου και Αντώνη Καφετζόπουλο. 

Η ταινία έκανε πρεμιέρα στους κινηματογράφους στις 7 Μαρτίου 2003. 

## Πλοκή
Η Λίζα είναι νέα, ωραία, μοιραία αλλά απίστευτα ανασφαλής. Δουλεύει ως ελεύθερη επαγγελματίας στο παγκοσμίως γνωστό γυναικείο περιοδικό Cosmopolitan. Ειδικεύεται στο να δίνει συμβουλές στις γυναίκες ανά την Ελλάδα χωρίς όμως να τις εφαρμόζει η ίδια. Η Κλαίρη είναι κολλητή φίλη της Λίζας και μαζί κάνουν γυμναστήριο, κομμωτήριο, μανικιούρ-πεντικιούρ και γενικά ό,τι έχει σχέση με τον καλλωπισμό. Η Λίζα είναι μαζί με τον Γιάννη, με τον οποίο από την πλευρά της τουλάχιστον έχουν σχέση. Έχοντας απογοητευτεί από τις σχέσεις της με το ανδρικό φύλο, κάνει τα πάντα για να βρει έναν κανονικό άντρα. Μέσα από την ανασφάλεια της προσπαθεί να αποκωδικοποιήσει την συμπεριφορά των ανδρών, και πιστεύει πως η εμφάνισή παίζει καθοριστικό ρόλο. Γι' αυτό αναλώνεται στο να γίνει η ιδανική γυναίκα, ως προς την εμφάνιση πάντα, προκειμένου να βρει τον ιδανικό σύντροφο. Όμως μια μέρα η Λίζα θα γνωρίσει τον Πάρη με τον οποίο γνωρίζει τον πραγματικό έρωτα. 

## Διανομή
*Κατερίνα Μουτσάτσου ως Λίζα
*Ντορέττα Παπαδημητρίου ως Κλαίρη 
*Αλέξανδρος Παρθένης ως Πάρης 
*Γιώργος Καραμίχος ως Γιάννης 
*Κάτια Νικολαΐδου ως Ιωάννα 
*Γιώργος Χρανιώτης ως Βαγγέλης
*Δωροθέα Μερκούρη ως Άντζελα 
*Ελισάβετ Κωνσταντινίδου ως Χάρις 
*Σπύρος Καλογήρου ως παππούς
*Ευαγγελία Σαμιωτάκη ως γιαγιά 
*Γιούλη Αγγελή ως παχουλή επιβάτης
*Χριστίνα Σέιχ ως ρέιβερ 
*Γιάννης Αγγελάκης ως Εσμεράλδα 
*Ντίνος Αυγουστίδης ως πατέρας Λίζας 
*Σόφη Ζαννίνου ως ταξιτζού 
*Μαρία Μπακοδήμου ως διευθύντρια περιοδικού 
*Μαρία Σολωμού ως νεαρή επιβάτης
*Ρένος Χαραλαμπίδης ως Πέτρος 
*Αντώνης Καφετζόπουλος ως Νώντας 
*Δημήτρης Λιόλιος ως αστυνομικός
*Μαρίζα Γεωργίτση ως Μαριαλένα 
*Κατερίνα Σαβράνη ως Λουκία 
*Λαμπρινή Μίχου ως Στέλλα 
*Γιώτα Τσιμπρικίδου ως Σοφία 
*Κατερίνα Γιαντζόγλου ως Χριστίνα 
*Ιωάννα Μιχελάκου ως Τζένη 
*Έφη Τσαμποδήμου ως μητέρα Λίζας 
*Τζένη Θεωνά ως σερβιτόρα
*Γιολάντα Διαμαντή ως φιλενάδα
*Μπέττυ Μαγγίρα ως παρουσιάστρια

## Παραπομπές


## Εξωτερικοί σύνδεσμοι
* Επίσημη σελίδα στο IMDB

Κατηγορία:Ελληνικές ταινίες της δεκαετίας 2000
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Νίκου Περάκη
Κατηγορία:Ταινίες του 2003
Κατσούλι Αιτωλοακαρνανίας

Το **Κατσούλι** είναι παραθαλάσσιος οικισμός του Μενιδίου στην Περιφερειακή Ενότητα Αιτωλοακαρνανίας.

## Γενικά στοιχεία
Το Κατσούλι βρίσκεται στα όρια με την Περιφερειακή Ενότητα Άρτας και στα βορειοανατολικά παράλια του Αμβρακικού κόλπου. Απέχει 21 χλμ. Β. από την Αμφιλοχία, 24 χλμ. ΝΑ. από την Άρτα και 4 χλμ. ΝΑ. από το Μενίδι. Στα ανατολικά του χωριού περνάει η Ιονία Οδός. Παλιότερα υπήρχε το "Χάνι Κατσούλη" στην περιοχή του οποίου τον Ιούλιο 1943 στήθηκε μια από τις ενέδρες της Μάχης του Μακρυνόρους, από αντάρτες του ΕΟΕΑ - ΕΔΕΣ εναντίον ιταλικής και γερμανικής αυτοκινητοπομπής. 

Αναφέρεται ως οικισμός επίσημα για πρώτη φορά το 2001 να ανήκει στο τότε Τοπικό Διαμέρισμα Μενιδίου του δήμου Μενιδίου. Σύμφωνα με το σχέδιο Καλλικράτης, μαζί με το Μενίδι, το Θεριακήσιο, τη Λαγκάδα, τη Συκούλα και το Ελαιοχώρι αποτελούν την Τοπική Κοινότητα Μενιδίου που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 25 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ομαλό Σερρών

Το **Ομαλό** είναι οικισμός στον Δήμο Σιντικής του Νομού Σερρών της περιφέρειας Κεντρικής Μακεδονίας. Το χωριό υπάγεται στην δημοτική ενότητα Πετριτσίου και ήταν μέρος του δήμου Πετριτσίου το 1997 - 2010, ενώ πλέον υπάγεται στην κοινότητα Βυρωνείας. Σύμφωνα με το σχέδιο Καλλικράτης, μαζί με τη Βυρώνεια και την Άνω Βυρώνεια αποτελούν την τοπική κοινότητα Βυρώνειας που ανήκει στη δημοτική ενότητα Πετριτσίου του Δήμου Σιντικής και σύμφωνα με την απογραφή του 2011 έχει πληθυσμό 150 κατοίκους.

Ο οικισμός συχνά αναφέρεται με την ονομασία ***Θρακικό - Ομαλό***, επειδή έχει ουσιαστικά ενωθεί με τον οικισμό Θρακικό, που υπάγεται στην κοινότητα Ακριτοχωρίου.

## Πληθυσμός

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Σιντικής
Θεριακήσιο Αιτωλοακαρνανίας

*Για συνώνυμο οικισμό στην Ελλάδα δείτε το λήμμα: [[Θεριακήσι Ιωαννίνων]]*

Το **Θεριακήσιο** ή **Θεριακήσι**, επίσημα *Θεριακήσιον*, είναι οικισμός στην Στερεά Ελλάδα και την  Περιφερειακή Ενότητα Αιτωλοακαρνανίας .

## Γενικά στοιχεία
Το Θεριακήσι βρίσκεται στα βόρεια όρια με την Περιφερειακή Ενότητα Άρτας σε υψόμετρο 720 μέτρα. Απέχει περίπου 47 χλμ. Β.-ΒΑ. από την Αμφιλοχία (μέσω Μενιδίου) και 29,5 χλμ. ΝΑ. από την Άρτα. Σύμφωνα με την παράδοση το χωριό ιδρύθηκε στα 1600 από κατοίκους του Θιρεκήσι ή Θηρακήσι Ιωαννίνων όταν μετακινήθηκαν για να γλυτώσουν από τους Τούρκους. 

Με την ονομασία *Θηρακήσι* ή *Θεριάκη* αναφέρεται επίσημα το  1836 να ανήκει στον τότε Δήμο Όλπης. Το 1940 διορθώθηκε σε Θεριακήσιον. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Μενίδι, το Ελαιοχώρι, τη Λαγκάδα, τη Συκούλα και το Κατσούλι αποτελούν την Κοινότητα Μενιδίου που υπάγεται στη Δημοτική Ενότητα Μενιδίου του Δήμου Αμφιλοχίας ενώ σύμφωνα με την απογραφή του 2011 έχει πληθυσμό 182 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας